স্টিভ জেমস
স্টিফেন পিটার জেমস (ইংরেজি: Steve James; জন্ম: ৭ সেপ্টেম্বর, ১৯৬৭) গ্লুচেস্টারশায়ারের লিডনে এলাকায় জন্মগ্রহণকারী প্রতিভাধর ও সাবেক ইংরেজ আন্তর্জাতিক ক্রিকেটার ও সাংবাদিক। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন ও জিম্বাবুয়ের ঘরোয়া ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্টিভ জেমস। এছাড়াও, ডানহাতি মিডিয়াম বোলিংয়ে পারদর্শীতা দেখিয়েছেন তিনি।